Ligji i ri i Arizonës, hyn në fuqi pa klauzolat e debatueshme
Vendimi i gjykatëses Susan Bolton e ndryshon drejtimin e debatit tani në gjykata dhe vendos një betejë të gjatë ligjore
Një ligj i ri i imigracionit hyri në fuqi në shtetin jugperendimor të Arizonës sot por pa disa nga klauzolat e tij të debatueshme. Një gjykatëse amerikane vendosi një pezullim të përkohshëm dje ndaj një pjese të ligjit që do ti kërkonte policisë të kontrollonte statusin e imigracionit të çdo personi që do të ndalonin për një shkelje dhe që dyshohet se është në këtë vend ilegalisht. Megjithatë guvernatorja e Arizonës Jan Brewer tha se kjo betejë nuk ka përfunduar. Gjykatësja federale i bllokoi pjesët më të debatueshme të ligjit të ri të Arizonës mbi imigracionin vetëm disa orë para se ai të hynte në fuqi. Vendimi i gjykatëses Susan Bolton e ndryshon drejtimin e debatit tani në gjykata dhe vendos një betejë të gjatë ligjore që mund të mos vendoset deri me ndërhyrjen e Gjykatës së Lartë. Guvernatorja republikane Jan Brewer tha se do ta apelojë vendimin. tha guvernatorja. Klauzolat që i nervozuan më shumë kundërshtatërt nuk do të hyjnë në fuqi, përfshi ato pjesë që u kërkojnë oficerëve të policisë të kontrollojnë statusin e imigracionit të një personi. Gjykatësja pezulloi përkohësisht gjithashtu ato pjesë të ligjit që u kërkojnë imigrantëve të mbajnë dokumentat me vete gjatë gjithë kohës dhe që e bën të paligjshme për punëtorët pa dokumenta të kërkojnë punësim në vendet publike. Gjykatësja bllokoi gjithashtu atë pjesë të ligjit që kërkonte arrestimin e imigrantëve të dyshuar ilegalë. tha gjykatësja në vendimin e saj. Ajo tha se pjesët e debatueshme të ligjit duhet të pezullohen derisa gjykatat ta zgjidhin çështjen. Klauzola të tjera të ligjit, shumë prej të cilave janë një rishikim i statutit ekzistues të imigracionit në Arizona hyn sot në fuqi. Avokatët e shtetit thonë se ligji është kushtetues dhe se Arizona nuk duhet të vuaj nga sistemi i çalë i imigracionit në Amerikë kur ka 15 mijë oficerë policie që mund të arrestojnë imigrantët e paligjshëm. Vendimi për pezullimin erdhi ndërsa policia po bënte përgatitjet e minutës së fundit për të filluar zbatimin e ligjit dhe protestuesit po planifikonin demonstrata madhore kundër tij. Kundërshtarët e ligjit argumentojnë se ai do të çojë në dallime raciale. Përkrahësit e ligjit gjetën ngushëllim në faktin se gjykatësja nuk preku disa pjesë të tij përfshi atë që pengon qeveritë lokale të kufizojnë zbatimin e ligjeve federale të imigracionit. Të tjerë vazhdojnë të jenë optimist pavarësisht kësaj sprapsjeje. , tha sherifi Joe Arpaio i distriktit Maricopa. Ndërkohë protestuesit e mbledhur në qëndër të qytetit brohoritën kur dëgjuan lajmin. Shteti mund ta apelojë vendimin e gjykatëses Bolton në gjykatën e apeleve në San Francisco.